**Ճանապարհ, ժամանակ, արագություն**

Միավոր ժամանակում մարմնի անցած ճանապարհը նրա շարժման արագությունն է։

Արագությունը կարելի է չափել արագաչափի միջոցով։



**Օրինակ՝**

Կարող ենք ասել․

Ավտոմեքենան շարժվում է ժամում 70 կմ արագությամբ, կամ ավտոմեքենան շարժվում է 70կմ/ժ արագությամբ։

**Մարմնի շարժման արագությունը** հավասար է նրա անցած ճանապարհի և ծախսած ժամանակի քանորդին։

**Այսինքն՝**

**Արագություն= Ճանապարհ** : **ժամանակ**

**Մարմնի անցած ճանապարհը** հավասար է նրա շարժման արագության և ծախսած ժամանակի արտադրյալին։

**Ճանապարհ= Արագություն . ժամանակ**

**Մարմնի ծախսած ժամանակը** հավասար է նրա անցած ճանապարհի և արագության քանորդին։

**Ժամանակ= Ճանապարհ: Արագություն**

**Խնդիրներ․**

* Գնացքը 15 ժամում միևնույն արագությամբ անցավ 1200 կմ ճանապարհ։ Որքա՞ն էր գնացքի շարժման արագությունը։  
  1200:15=80 կմ/ժ
* Որքա՞ն ճանապարհ կանցնի ավտոմեքենան 7   
  ժամում, եթե շարժվի 65 կմ/ժ արագությամբ։

65x7=455 կմ

* Հեծանվորդը 4 ժամում ընթացավ 20 կմ/ժ արագությամբ։ Որքա՞ն ճանապարհ նա անցավ։  
  20x4=80 կմ
* Գնացքը 2 օրում միևնույն արագությամբ անցավ 1600 կմ ճանապարհ։ Առաջին օրը նա ճանապարհի վրա ծախսեց 13 ժամ, իսկ երկրորդ օրը՝ 6 ժամ պակաս։ Որքա՞ն ճանապարհ նա անցավ առաջին օրը։  
  13-6=7 ժ  
  13+7=20 ժ  
  1600:20=80 կմ/ժ  
  80x13=1040 կմ
* Հայկենց տնից մինչև դպրոց 320 մ է։ Նա դպրոց է գնացել 40 մ/ր արագությամբ։ Որքա՞ն ժամանակ նա ծախսեց դպրոց գնալու համար։

320:40=8 ր

* Երևանից միևնույն ուղղությամբ դուրս եկան երկու ավտոմեքենա։ 3 ժամ հետո որքա՞ն կլինի նրանց միջև եղած հեռավորությունը, եթե առաջին ավտոմեքենան ժամում անցնում է 70 կմ, իսկ երկրորդը՝ 60 կմ։  
  3x70=210 կմ  
  3x60=180 կմ  
  210-180=30 կմ
* Մոտոցիկլավարը 200կմ ճանապարհի առաջին 80կմ-ն անցավ 40կմ/ժ արագությամբ, իսկ մնացած մասը՝ 60կմ/ժ արագությամբ։ Մոտոցիկլավարը քանի՞ ժամում անցավ այդ ճանապարհը։  
  80:40=2 ժ

200-80=120 կմ  
120:60=2 ժ  
2+2=4 ժ